Plus Mínus

Plus Mínus je slovenská punková skupina, ktorá vznikla v roku 2000. Založili ju dvaja bývalí členovia skupiny Iné Kafe: Dodo (bicie) a Wayo (basa) Praženci. Ako speváka si vybrali dávnejšieho člena Iné Kafe Cibiho, a na post gitaristu sa dostal Robo Bob the Pop, ktorý bol koncertným členom Iné Kafe koncom roku 1999. Kapela spočiatku spolupracovala s vydavateľstvom Universal Music. Z tejto pôvodnej zostavy je dnes v kapele už len Wayo (v súčasnosti gitarista).

V roku 2000 kapela vydala svoj debutový album 133. Po vydaní albumu a natočení klipu k piesni „Včera som musel byť zlý“ sa ku kapele pridal ako druhý gitarista Lochy (pôvodne člen skupiny Testimony). S ním bol natočený klip k piesni „Ľudia 20. storočia“, pôvodne od Richarda Müllera, ktorý na albume hosťoval v tejto skladbe a v klipe sa objavila jeho papierová maketa. Začiatkom roku 2001 Cibi kapelu opustil. Za mikrofónom dočasne stál Mára zo skupiny No A Co. Wayo si založil projekt Why2Why spolu so svojim kamarátom, ktorý čoskoro na to nastúpil do Plus Mínus pod prezývkou Gza ako spevák a podieľal sa na nahrávaní EP Workoholix. Kapela sa presúva do Prahy, ale následne odchádza Robo. Ako hosťujúci gitarista sa pridáva Dawe (ex-Jaksi Taksi). Roku 2003 odišli Wayo a Gza do Austrálie. Dodo hral zatiaľ v kapele SPS a Lochy sa oženil a kapelu opústil. Aj zvyšok skupiny sa snaží dostať do Austrálie. Dodovi však boli úradmi zamietnuté víza do Austrálie, a tak sa skupina musela vrátiť roku 2004 na Slovensko. V zostave posilnenej o Tomáša a Fera (obaja gitaristi) bolo nahraté demo so slovenskými skladbami (po anglickom EP Workoholix). Kapela prestala spolupracovať s vydavateľstvom Universal Music. Neskôr začal hrať na gitare Wayo, po tom čo Tomáš aj Fero odišli a a na basgitare hrá Bajkal (Blinker). V tejto zostave vydali v septembri 2006 zatiaľ len druhý radový album Najvyšší čas. Rok po vydaní albumu Blinker kapelu opustil. Wayo sa vrátil k basgitare a gitaru prebral Hulo. V roku 2011 sa Wayo opäť vrátil ku gitare, kým basu prevzal Marek Mundok. V máji 2012 Hulo skupinu opustil.

Od roku 2013 bola skupina pre aktivity členov na iných projektoch neaktívna, hoci rozpad nikdy neoznámila. Aktívne činnosť obnovili až v roku 2016, kedy vydali klip k novému singlu Nádej. V tom čase sa do skupiny znovu vrátil aj Hulo. Ich koncertný návrat na pódia v roku 2017 bol však tiež posledným koncertom s Dodom, ktorému jeho ostatné hráčske povinnosti (ako pôsobenie v Inekafe) neumožňujú ďalej sa naplno venovať Plus Mínus. Nahradil ho Miroslav "Mirko" Šimonič zo skupiny From Our Hands. V roku 2017 Plusminus vydali zatial posledný singel s názvom 40, ku ktorému kapela natočila aj videoklip na ktorom spolupracoval aj dlhoročný kamarát kapely a známy režisér klipov Oki (Scuottie Seijin Oki) s jeho Reserve07. Zatial posledný koncert odohrali Plusminus ako support na Bratislavskom koncerte kapely The Offspring.

Členovia

Súčasná zostava 
Gza (Braňo Wáclav) - spev
Wayo (Mário Praženec) - gitara (pôvodne basa)
Hulo (Roman Hulín) - gitara
Marek Mundok - basa
Mirko (Miroslav Šimonič) - bicie

Bývalí členovia 
Cibi (Marek Cibula) - spev
Mára (Marek Fára) - spev
Bob The Pop (Robert Krčmár) - gitara
Lochy (Peter Borovský)- gitara
Tomáš Danišovič - gitara
Fero Jariabek - gitara
Blinker (Braňo Vartovník, známy aj ako Bajkal) - basa
 Horso (Miroslav Horský) - gitara
Dodo (Jozef Praženec) - bicie

Diskografia

Radové albumy
 2000 133 - Universal Music
 2006 Najvyšší čas - Forza Music

EP
 2001 Workoholix - Cecek Records
 2005 When I Can't Sleep - Empty Pockets Records
 2010 Plus Mínus EP (vydané cez internet na stiahnutie)

Kompilácie 
 2000 Koniec dobrý, všetko dobré II - Universal Music - 15. Plus Mínus - „Hlúpe balóny“ 
 2005 Punk Rock Made In Slovakia 4 - Musica - 06. „When I Can´t Sleep“ 
 2006 Punk Rock Made In Slovakia 5 - Musica - 12. „Samostatný“
 2006 Extreme music - Musica - 01. „Just Like You“

Videoklipy 
 2000 - Včera som musel byť zlý (z albumu 133) https://www.youtube.com/watch?v=TAQjGSPi5lI&t=108s
 2000 - Ľudia 20. storočia (z albumu 133) https://www.youtube.com/watch?v=S6PhoiDo4_o
 2006 - Scared to Live (z albumu Najvyšší čas) https://www.youtube.com/watch?v=_1yzz1R3wU8
 2007 - Nie som ten (z albumu Najvyšší čas) https://www.youtube.com/watch?v=AOKtLoFMqOo
 2009 - Na kolenách (z EP Plus Mínus) https://www.youtube.com/watch?v=9qU23TY1mvs
 2011 - Tetovania (singel 2011) https://www.youtube.com/watch?v=RzfK8CQVNxg
 2012 - Najvyšší čas (unplugged) https://www.youtube.com/watch?v=ZIeZv8CKeio
 2013 - Mýliš sa (z EP Plus Mínus) https://www.youtube.com/watch?v=tGMKv74gPYQ
 2016 - Nádej (singel) https://www.youtube.com/watch?v=iO2J-Op2jE4
2017 - 40 (singel) https://www.youtube.com/watch?v=Ag1JMPkA55A

Referencie 
 http://bandzone.cz/plusminus

Externé odkazy 
 oficiálny web: www.plusminuspunkrock.sk 
 
 Freemusic.cz

 
Hudobné skupiny z 2000